Την ένταξη αλλοδαπών στις τάξεις της Ελληνικής Αστυνομίας φαίνεται να προωθεί ο υπουργός Προστασίας του Πολίτη Νίκος Τόσκας, σύμφωνα με δημοσίευμα της εφημερίδας «Τα Νέα».

Όπως αναφέρει η εφημερίδα, από το Λονδίνο όπου βρίσκεται, ο κ. Τόσκας επικαλέστηκε το παράδειγμα της Σκότλαντ Γιαρντ, σημειώνοντας πως «είμαστε υποχρεωμένοι να δούμε κι εμείς τέτοιες προσεγγίσεις προκειμένου να τηρηθεί με τον καλύτερο τρόπο η τάξη».

«Είναι αστείο ένας αστυνομικός που δεν ξέρει τη γλώσσα μιας ομάδας μεταναστών ή μιας μειονότητας να μπορεί να την προσεγγίσει» ανέφερε ο αναπληρωτής υπουργός – κατά το ίδιο δημοσίευμα, προσθέτοντας ότι η χώρα μας πρέπει να προσαρμοστεί και «να μην έχει αγκυλώσεις».